Crina Abrudan este una dintre cele mai frumoase femei din showbiz-ul românesc. Vedeta a lucrat timp de 15 ani ca prezentatoare de știri sportive. Deși prima sa pasiune a fost televiziunea, Crina Abrudan a ales să se reprofileze, intrând în lumea afacerilor. Fosta prezentatoare a părăsit pupitrul știrilor și a decis să-și deschidă un loc de joacă. Blondina a fost prezentă, recent, la un eveniment monden din Capitală, organizat de Alin Gălățescu și ne-a oferit un interviu exclusiv despre ținutele incomode pe care le purta când era la pupitrul știrilor.
Fiind jurnalistă, această meserie cere decență în fața pupitrului, așadar, Crina trebuia să se conformeze, chiar dacă ținutele nu erau tocmai pe placul ei. Vedeta ne-a dezvăluit ce părere are despre modul în care trebuia să se îmbrace pe vremea când era prezentatoare Tv:
"Probabil, datorită carierei de prezentator, am fost forțată sa îmi placă orice ținută. La TV purtam un anumit gen de haine, care nu erau neaparat pe gustul meu. În sarafane și balerini nu m-aș vedea niciodată, dar m-am obișnuit.
Pe de altă parte, fiind sătulă de ținute elegante, sobre, acum am dat-o pe partea cealaltă. Mă îmbrac mai mult casual, cu haine zdrențuite, oversize, mai lejer.", ne-a declarat Crina Abrudan, în exclusivitate pentru Playtech Știri.
Crina Abrudan își achiziționează ori de câte ori are ocazia haine, fiind pasionată de fashion. Astfel, multe dinte articolele sale vestimentare sunt destul de scumpe. Așadar, vedeta alege să le vândă pe diferite site-uri online. Uneori, alege să le dea cunoștințelor sale care nu au multe posibilități:
"Eu îmi vând hainele pe care nu le mai port sau le dau cunoștințelor care nu au posibilitate. Vând hainele pe diverse site-uri. Am cheltuit suma pe haina respectivă, nu pot da așa. Lucrurile scumpe, în general, nu prea le vând, dar sunt pro reciclare.
De multe ori mă îngrozește faptul că atunci când sunt reduceri, sunt maldăre de haine, le luam, le purtăm de 2,3 ori și după nu mai știm de ele pentru că au fost la reduceri…", ne-a mai spus Crina Abrudan, în exclusivitate pentru Playtech Știri.